nl da hu nn da da en da da da da da nb en da de da en da da da da sv da en da da da da da sv da en da da da da en da da da da da da en da en lb da da da da en da da it da da da da da da da da da sv da en da da da da da da da en da da en da da da da en da en da da da da da da en da da da da da en fr de vi da da da da da da da da da en en en en en en da en en en en oc en en en en en en en en
Sådan lykkes du med russerne
Udgivet den 5. oktober 2021 af Mette
Hvad er kulturchok? – en grundig gennemgang
Har du nogensinde oplevet et kulturchok? Altså et ægte et – ikke et af dem, hvor du er lidt frustreret, og så brokker du dig lidt, og så går det over igen. Det er ikke dem, jeg mener. Jeg mener et af dem, hvor alt er så fremmedartet, at du ikke har noget normalt at hægte dine tanker, følelser og reaktioner op på.
Det er den slags kulturchok, denne artikel handler om.
I det følgende vil jeg definere kulturchok, tegnene på det, og hvem der typisk oplever det. Gennem eksempler vil du se, hvordan kulturchok kan påvirke menneskers tanker og adfærd. Jeg gennemgår forskellen mellem kulturmøde, kultursammenstød og kulturchok, og jeg forklarer, hvorfor man ikke altid oplever et kulturchok, selvom der er tale om store kulturforskelle. Til sidst giver jeg mine bedste bud på, hvordan man kan hjælpe sig selv og andre gennem et kulturchok og videre til at mestre situationen med accept og øget indsigt. [Read more…]
Udgivet den 14. august 2021 af Mette
Dansk kultur er ekstrem – her er hvordan
I denne uge fik vi bekræftet endnu en førsteplads. Foruden alt det andet, der skiller os danskere ud fra resten af verdens lande, er vi også er det land, hvor der er flest, der køber økologisk pr. indbygger. Det fortæller en ny rapport fra det schweiziske forskningscenter Fibl. Rapporten blev offentliggjort i onsdags i forbindelse med verdens største økologimesse, der blev afholdt i Nürnberg, Tyskland.
Økologi er bestemt ikke det eneste område, hvor vi ligger i toppen. Der er en lang række samfundsforhold, hvor danskerne har sikret sig en placering enten blandt eller meget tæt på den øverste top 3. Derfor er det min påstand, at dansk kultur er ekstrem, og i denne klumme vil jeg argumentere for hvordan.
Når jeg bruger ordret ekstrem, skal det ikke opfattes som en udskamning af dansk kultur. Begrebet dækker over noget, der ligger i den yderste ende af en skala, altså en yderlighed. Og hvad er mere yderligt end at ligge i toppen blandt alle verdens lande på en snes centrale samfundsparametre, hvis ikke flere?
Idet vi danskere adskiller os fra de fleste andre kulturer på en række særlige områder, betyder det også, at vi vil møde kultursammenstød netop på de områder, hvor vi er at finde helt øverst på indekset. Her vil forskellen mellem os og de fleste andre lande ganske naturligt være størst. Derfor er det også min påstand, at vores danske ekstreme kultur spænder ben for det positive kulturmøde. Sagen er jo den, at når du befinder dig i den ekstreme ende, er der langt tilbage til midten og endnu længere hen til den anden ekstreme ende. [Read more…]
Udgivet den 12. juni 2021 af Mette
I dag er det Ruslands nationaldag. Det er dagen, hvor forfattere og forskere får udmærkelser fra Ruslands præsident. Der afholdes koncerter over hele landet, hvor populære bands spiller de mest populære russiske og sovjetiske sange gennem tiden. Vi kan også forvente militærparader og en tale fra Putin i dag. [Read more…]
Udgivet den 14. maj 2021 af Mette
Kulturmøde med det bedste fra begge kulturer
Vores to små piger har en dansk mor og en tyrkisk far. De færdes hjemmevant i begge kulturer og på begge sprog. Når vi holder jul hos mine forældre i Vendsyssel, synger de med på salmerne i kirken, danser om juletræet og stiller risengrød ud til nissen.
Når deres tyrkiske farmor og farfar inviterer til bayram-fest (afslutningen på ramadanen) i Fredericia, kysser de på hånd og får slik og pengesedler af de voksne og spiser baklava (en kage i sukkerlage) med største nydelse.
Så nemt et kulturmøde har det ikke altid været. For børnene, jo, men ikke for min mand og mig.
Da min mand og jeg havde mødt hinanden og kunne mærke, at vi gerne ville skabe en fremtid sammen, skulle vi pludselig tage stilling til ting som barnedåb og svinekød. Som om der ikke var nok kanter, der skulle slibes af i et nyt forhold, så havde vores altså en ekstra dimension: kulturforskellene. [Read more…]
Udgivet den 9. maj 2021 af Mette
En vigtig TO-DO: Den Pobedy
I dag er det Den Pobedy – Sejrens dag. På denne dag, 9. maj 1945, overgav tyskerne sig til Sovjetunionen. Det markerde enden på Den Store Fædrelandskrig, hvor 25 millioner sovjetborgere mistede livet.
9. maj er en af de vigtigste og allermest følelsesladede mærkedage for russerne, og man bør sende sin russiske forretningspartner et kort på dagen. [Read more…]
Filed Under: Russisk kultur, Russiske højtider
Udgivet den 14. april 2021 af Mette
Kulturel appropriation: Hvad er problemet egentlig?
Kulturel appropriation er et begreb, som ikke er ret udbredt i dansk debat. Måske burde det have mere spalteplads. Noget tyder i hvert fald på, at emnet kunne tåle en gennemgang. Derfor er jeg glad for, at to piger fra 9. klasse på en skole i Odense har henvendt sig med følgende spørgsmål:
Vi er to piger fra 9.klasse, der skriver projektopgave om kulturel appropriation.
Har du nogle konkrete eksempler på kulturel appropriation i Danmark?
Forekommer kulturel appropriation i den danske folkeskole?
Hvor mener du at grænsen går mellem kulturel appropriation og kulturel anerkendelse?
Hvordan kan det vendes til noget positivt at låne fra andre kulturer og på den måde styrke et multikulturelt samfund?
Læs Mettes svar om kulturel appropriation
Hej med jer og tak for jeres spørgsmål.
Lad os begynde med at definere kulturel appropriation: Appropriation betyder tilegnelse, og kulturel appropriation betyder, at man bruger andre kulturelle elementer i sin egen kultur. som f.eks. symboler, tøj eller særlige handlinger og skikke.
Det er i sig selv ikke problematisk, at man lader sig inspirere af andre kulturers symboler og skikke. Det er sådan kulturer og civilisationer har udviklet sig gennem århundreder. Problemet opstår, når den kulturelle tilegnelse sker uden tilstrækkelig respekt for den kultur, man låner fra. [Read more…]
Udgivet den 12. april 2021 af Mette
Påske i Rusland: Hvordan holder russerne påske?
Påske i Rusland byder på masser af kage og hårdkogte æg i flotte farver. Til gengæld der der ingen påskekyllinger i den russiske påsketradition. I dette blogindlæg kan du læse om påske i Rusland og alle de skønne traditioner, der er forbundet med russisk påske.
Måden russerne holder påske på minder lidt om vores måde at holde jul på. Det er en tid, hvor familien samles, hvor man går i kirke, og hvor man standser op og viser taknemmelighed for livets gaver. Der gøres forårsrengøring, der bages påskebrød, og der hygges i hjemmet.
Russerne bruger også påsken som en anledning til at besøge sine afdøde på kirkegårdene. De bringer æg, brød og øl til gravene og mindes på den måde de døde og inkluderer dem i højtiden.
Den vigtigste kirkelige højtid i Rusland
Det har stor betydning for russerne at holde påske (Пacxa). Det var nemlig forbudt under kommunismen (1917-1991), hvor man ikke måtte fejre religiøse højtider. Efter kommunismens sammenbrud og perestrojka, er russerne begyndt at gå i kirke og kan åbent udøve deres religiøse tro. De gamle religøse traditioner vender lige så stille tilbage i samfundet. Det gælder også fejring af den russisk-ortodokse påske.
Påsken er meget vigtig for de troende russere. Russerne går ikke op i julen på samme måde, som vi gør i Skandinavien. Påsken er derfor den højtid, hvor Kristendommens budskab dyrkes mest intenst. I påsken fejrer vi jo Jesu død og opstandelse, som er selve kernen i Kristendommen: Jesus døde for menneskenes synder og genopstod til evigt håb og tilgivelse for menneskeheden.
Filed Under: Russiske højtider
Udgivet den 8. marts 2021 af Mette
Kvindekamp: Så bær dog selv din kommode, Agnes!
Kvindekamp var et fremtrædende emne i TV-serien Matador. Hvis du graver lidt dybere end dramaet mellem familien Varnæs og Skjern, ser du kvindekamp for fuld udblæsning portrætteret i karakteren Agnes. Hun gik fra at være naiv stuepige til selvstændig kvinde og forbillede. Fra første øjeblik vi hører den klingende latter fra Varnæs’ stuepige i seriens åbningsscene er vi – seerne – fulde af sympati over for hende og hendes udvikling.
Agnes gennemgår en sjældent kompetent skildret opvågnen. Hun går fra at være en naiv stuepige, der kun drømmer om at få en mand og børn (det, Afgnes kalder at ”få sit eget”), til en selvstændig, no bullshit kind of woman, der lever helt på egne vilkår.
At leve på egne vilkår var ellers kun meget få kvinder forundt i Matadors tid. De fleste kvinder i Danmark i før-, mellem- og efterkrigstiden måtte acceptere et liv, der var stærkt begrænset af mænds luner såvel som samfundets normer. [Read more…]
Filed Under: Kvinder i Rusland
Udgivet den 8. marts 2021 af Mette
8. marts i Rusland: I dag påskønner russerne kvinder
8. marts i Rusland er ikke det samme som 8. marts i Danmark. Kvindekamp er nemlig skiftet ud med kvindepåskønnelse.
Hvor danske medier ynder at gøre status på ligestillingsspørgsmålet, og feminister på denne dag får ekstra taletid, benytter man i Rusland dagen til at påskønne kvinderne. Det er f.eks. den dag, de russiske blomsterhandlere sælger allerflest blomster.
Vi kan også se demonstrationer for kvinders rettigheder på denne dag i Rusland, men det er ikke kvindefrigørelse i traditionel forstand, som præger russerne. Derimod er det en anledning til at hylde kvinderne. Dette sker i form af gaver, blomster og forkælelse. Mændene trækker i husmodertøjet, og kvinderne får mulighed for at sidde med fødderne oppe. [Read more…]
Filed Under: Kvinder i Rusland, Russiske højtider
Udgivet den 25. februar 2021 af Mette
Aleksej Navalnyj – frelser eller folkeforfører?
Aleksej Navalnyj fremstilles af de liberale stemmer i Vesten som en frelser af det russiske folk fra den autoritære og korrupte Vladimir Putin, mens hans kritikere mener at have gennemskuet ham som en folkeforfører. Men hvad tænker russerne om Ruslands mest omtalte systemkritiker, og er han et reelt alternativ til Putin?
Navalnyj-historien har skabt omfatterende reaktioner i hele den vestlige verden. En russisk Putin-kritiker udsættes for et giftattentat, angiveligt fra Ruslands egen efterretningstjeneste, FSB, og kritikeren hentes i sikkerhed i Tyskland, hvor han modtager behanlding. Sideløbende iværksætter hans team i Rusland demonstrationer i mange af de store byer i Rusland, og nyhederne om disse når også verdenspressen.
Da kritikeren er kommet sig efter attentatet, rejser han tilbage til Rusland, hvor han straks fængsles af russisk politi. Nu blander USA og G7-landene sig og fordømmer fængslingen. Flere europæiske lande melder ud, at Tyskland og Danmark bør trække sig fra Nord Stream 2, som som skal lede russisk gas til Europa gennem en stor gasforsyningsledning, der anlægges fra Rusland gennem Østersøen til Tyskland. Senest har EU også meldt ud, at de vil skærpe sanktionerne på Rusland med henvisning til brud på menneskerettighederne.
Så Navalnyj har formået at skabe røre i vandene. Men hvad er det egentlig, han kan? [Read more…]
Jeg hedder Mette Bærbach Bas og er uddannet idéhistoriker med speciale i russisk kultur. Som ung arbejdede jeg på et russisk børnehjem, og her blev jeg klar over, at dansk kultur er ekstrem. Det har jeg skrevet om i bogen Kulturspejlet, og det er det, jeg taler om, når jeg holder foredrag og kulturtræninger.
Jeg taler seks forskellige sprog og har boet i seks forskellige lande. Er gift med Cem, som har tyrkiske rødder. Sammen har vi to børn, som vi opdrager ud fra den devise, at børnene skal have det bedste fra begge kulturer.
På dette websted finder du:
Indsigt i russisk kultur
Nye perspektiver på dansk kultur
Ruslandseksperten - © 2022 Alle rettigheder forbeholdes - CVR: 32009549 - Brabrand Skovvej 68, 8220 Brabrand - Handelsbetingelser - Kontakt - Designet af: René Sejling
Mit websted bruger cookies til at forbedre din oplevelse. Du kan fravælge cookies, hvis du ønsker det. AccepterAfvis Læs mere
Privacy & Cookies Policy
This website uses cookies to improve your experience while you navigate through te website. Out of these, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may affect your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
Content protected by Whocopied.me